CELEX: 22013D0001
Language: da
Date: 2013-02-01 00:00:00
Title: Det Blandede EØS-udvalgs afgørelse nr. 1/2013 af 1. februar 2013 om ændring af bilag I (Dyre- og plantesundhed) til EØS-aftalen

30.5.2013   
            
            
               DA
            
            
               Den Europæiske Unions Tidende
            
            
               L 144/1
            
         DET BLANDEDE EØS-UDVALGS AFGØRELSE
   Nr. 1/2013
   af 1. februar 2013
   om ændring af bilag I (Dyre- og plantesundhed) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Kommissionens gennemførelsesforordning (EU) nr. 456/2012 af 30. maj 2012 om ændring af forordning (EF) nr. 1266/2007 om gennemførelsesbestemmelser til Rådets direktiv 2000/75/EF for så vidt angår kontrol med, overvågning af og restriktioner for flytning af visse dyr af modtagelige arter i forbindelse med blue-tongue (1) skal indarbejdes i EØS-aftalen.
            
         
               (2)
            
            
               Europa-Parlamentets og Rådets direktiv 2012/5/EU af 14. marts 2012 om ændring af Rådets direktiv 2000/75/EF for så vidt angår vaccination mod blue-tongue (2) skal indarbejdes i EØS-aftalen.
            
         
               (3)
            
            
               Kommissionens gennemførelsesafgørelse 2012/204/EU af 19. april 2012 om ændring af bilagene til beslutning 2003/467/EF for så vidt angår erklæring af Letland som officielt frit for brucellose og af visse regioner i Italien, Polen og Portugal som officielt frie for tuberkulose, brucellose og enzootisk kvægleukose (3) skal indarbejdes i EØS-aftalen.
            
         
               (4)
            
            
               Kommissionens gennemførelsesafgørelse 2012/253/EU af 10. maj 2012 om ændring af bilag II til Rådets direktiv 2004/68/EF for så vidt angår de grundlæggende generelle kriterier for, at et område kan betragtes som frit for blue-tongue (4), skal indarbejdes i EØS-aftalen.
            
         
               (5)
            
            
               Kommissionens gennemførelsesafgørelse 2012/303/EU af 11. juni 2012 om ændring af beslutning 2003/467/EF for så vidt angår erklæring af Litauen som officielt frit for enzootisk kvægleukose (5) skal indarbejdes i EØS-aftalen.
            
         
               (6)
            
            
               Kommissionens gennemførelsesafgørelse 2012/304/EU af 11. juni 2012 om godkendelse af laboratorier i Kroatien og Mexico til at foretage serologiske test til kontrol af rabiesvacciners virkning (6) skal indarbejdes i EØS-aftalen.
            
         
               (7)
            
            
               Denne afgørelse vedrører lovgivning om andre levende dyr end fisk og akvakulturdyr. Lovgivning vedrørende disse forhold gælder ikke for Island, jf. punkt 2 i indledningen til kapitel I i bilag I til EØS-aftalen. Denne afgørelse gælder derfor ikke for Island.
            
         
               (8)
            
            
               Denne afgørelse vedrører lovgivning om dyresundhed. Lovgivning om dyresundhed gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. sektortilpasningerne i bilag I til EØS-aftalen. Denne afgørelse gælder derfor ikke for Liechtenstein.
            
         
               (9)
            
            
               Bilag I til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   I kapitel I i bilag I til EØS-aftalen foretages følgende ændringer:
   
               1)
            
            
               I del 3.1, punkt 9a (Rådets direktiv 2000/75/EF), tilføjes følgende led:
               
                           »—
                        
                        
                           
                              32012 L 0005: Europa-Parlamentets og Rådets direktiv 2012/5/EU af 14. marts 2012 (EUT L 81 af 21.3.2012, s. 1).«
                        
                     
         
               2)
            
            
               I del 3.2, punkt 40 (Kommissionens forordning (EF) nr. 1266/2007), tilføjes følgende led:
               
                           »—
                        
                        
                           
                              32012 R 0456: Kommissionens gennemførelsesforordning (EU) nr. 456/2012 af 30. maj 2012 (EUT L 141 af 31.5.2012, s. 7).«
                        
                     
         
               3)
            
            
               I del 4.2 efter punkt 54 (Rådets beslutning 2000/258/EF) indsættes følgende:
               
                           »54a.
                        
                        
                           
                              32012 D 0304: Kommissionens gennemførelsesafgørelse 2012/304/EU af 11. juni 2012 om godkendelse af laboratorier i Kroatien og Mexico til at foretage serologiske test til kontrol af rabiesvacciners virkning (EUT L 152 af 13.6.2012, s. 50).
                           Denne retsakt gælder ikke for Island.«
                        
                     
         
               4)
            
            
               I del 4.2, punkt 70 (Kommissionens beslutning 2003/467/EF), tilføjes følgende led:
               
                           »—
                        
                        
                           
                              32012 D 0204: Kommissionens gennemførelsesafgørelse 2012/204/EU af 19. april 2012 (EUT L 109 af 21.4.2012, s. 26)
                        
                     
                           —
                        
                        
                           
                              32012 D 0303: Kommissionens gennemførelsesafgørelse 2012/303/EU af 11. juni 2012 (EUT L 152 af 13.6.2012, s. 48).«
                        
                     
         
               5)
            
            
               I del 8.1, punkt 16a (Rådets direktiv 2004/68/EF), tilføjes følgende:
               », som ændret ved:
               
                           —
                        
                        
                           
                              32012 D 0253: Kommissionens gennemførelsesafgørelse 2012/253/EU af 10. maj 2012 (EUT L 125 af 12.5.2012, s. 51).«
                        
                     
         Artikel 2
   Den norske udgave af gennemførelsesforordning (EU) nr. 456/2012, direktiv 2012/5/EU og gennemførelsesafgørelse 2012/204/EU, 2012/253/EU, 2012/303/EU og 2012/304/EU, der offentliggøres i Den Europæiske Unions Tidendes EØS-tillæg, er autentisk.
   Artikel 3
   Denne afgørelse træder i kraft den 2. februar 2013, forudsat at alle meddelelser er indgivet, jf. EØS-aftalens artikel 103, stk. 1 (7).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 1. februar 2013.
      
         
            På Det Blandede EØS-udvalgs vegne
         
         Gianluca GRIPPA
         
            Formand
         
      
   
   
      (1)  EUT L 141 af 31.5.2012, s. 7.
   
      (2)  EUT L 81 af 21.3.2012, s. 1.
   
      (3)  EUT L 109 af 21.4.2012, s. 26.
   
      (4)  EUT L 125 af 12.5.2012, s. 51.
   
      (5)  EUT L 152 af 13.6.2012, s. 48.
   
      (6)  EUT L 152 af 13.6.2012, s. 50.
   
      (7)  Ingen forfatningsmæssige krav angivet.